**Uunga siunnersuut:**

**Aatsitassat pillugit ingerlatallu tamatumunnga pingaarutillit pillugit Inatsisartut inatsisaata (aatsitassanut ikummatissanullu inatsit) allanngortinneqarnissaa pillugu Inatsisartut inatsisaat**

(Aatsitassanut tunngasunik suliaqarneq pillugu Inatsisartut inatsisaata akuerineqarnerat malitsigisaanik sunniutaasunik allanngortitsinerit)

**§ 1**

Aatsitassat pillugit ingerlatallu tamatumunnga pingaarutillit pillugit Inatsisartut inatsisaat nr. 7, 7. december 2009-imeersumi (aatsitassanut ikummatissanullu inatsit, takuuk Inatsisartut inatsisaannut nalunaarut nr. 8, 26. februar 2020-meersoq, makkua allanngortinneqarput:

**1.** § 14-ip kingorna kapitali 4-mi ilanngunneqarput:

*”Pissutsit Aatsitassanut tunngasunik suliaqarneq pillugu Inatsisartut inatsisaanni pineqartunut ilaasut*

**§ 14 a.** Inatsisartut inatsisaat pissutsinut, ilanngullugit ingerlatassat akuersissutillu, aatsitassanut tunngasunik suliaqarneq pillugu Inatsisartut inatsisaanni pineqartunut ilaasunut, atuutinngilaq.”

**2.** Kapitali 7 atorunnaarsinneqarpoq.

**3.** § 85, imm. 3 atorunnaarsinneqarpoq.

**4.** § 95 a atorunnaarsinneqarpoq.

**§ 2**

Inatsisartut inatsisaat manna ulloq 1. juli 2023 atuutilerpoq.

*Namminersorlutik Oqartussat, ulloq xx. xxx 2021*

**Naalakkersuisut Siulittaasuat**